„Szennyes-lista”
 

Ezek olyan jellemvonások, amelyek – úgy tűnik – közösek bennünk, mivel alkoholista, vagy más módon rosszul működő környezetben nőttünk fel.

1.                Elszigetelődtünk és féltünk az emberektől, és a tekintéllyel rendelkezőktől.

2.                Hajszoltuk az elismerést, és közben elveszítettük önmagunkat.

3.                Megijedünk a dühös emberektől és bármilyen személyes kritikától.

4.                Mi magunk is alkoholisták leszünk és/vagy alkoholista, esetleg más függőségben szenvedő, például munkamániás partnert választunk, hogy kielégítse a mi beteges elhagyatottsági szükségletünket.

5.                Az áldozat nézőpontjából éljük az életünket, és szerelmi, ill. baráti kapcsolatainkban ezáltal válunk vonzóvá.

6.                Túlfejlett felelősségérzetünk van, és könnyebb másokkal törődnünk, mint saját magunkkal. Ez teszi lehetővé, hogy ne kelljen foglalkoznunk saját hibáinkkal.

7.                Bűnösnek érezzük magunkat, amikor nem hódolunk be másoknak és kiállunk magunkért.

8.                Kényszeresen hajszoljuk az izgalmakat.

9.                Összekeverjük a szeretetet a sajnálattal, és „szeretünk” embereket, akiket „sajnálhatunk” vagy „megmenthetünk”.

10.            Traumatikus gyerekkorunkból eredő érzéseinket visszafojtottuk és elveszítettük a képességünket arra, hogy érezzük vagy kifejezzük az érzéseinket, mivel az túlságosan fájdalmas (tagadás).

11.            Keményen bíráljuk magunkat, és nagyon alacsony az önbecsülésünk.

12.            Függő személyiségek vagyunk, rettegünk az elhagyatottságtól, és mindent megteszünk, hogy fönntartsunk egy kapcsolatot azért, hogy ne tapasztaljuk meg az elhagyatás fájdalmas érzését, amit átéltünk beteg emberekkel élve, akik érzelmileg soha nem voltak velünk.

13.            Az alkoholizmus családi betegség, és mi átvettük a betegség jellegzetességeit, pedig lehet, hogy sosem fogtuk meg a poharat.

14.            Az alkoholista hozzátartozója inkább csak reagál, semmint cselekszik.

